# Zmluva o Municipálnom úvere – Eurofondy (B) č. 12/008/15

Prima banka Slovensko, a.s., Hodžova 11, Žilina, 010 11, IČO: 31 575 951,

zapísaná v Obchodnom registri Okresného súdu Žilina, Oddiel: Sa, Vložka číslo: 148/L (ďalej len „banka“)

**a**

**Obec Vieska nad Žitavou**

Sídlo: **Obecný úrad Vieska nad Žitavou 64, 951 52 Slepčany**

IČO: **00 308 617**

Zastúpený: **Štefan Mladý, starosta obce**

(ďalej len „klient“)

uzatvárajú v súlade s rozhodnutím zastupiteľstva zo dňa **07.12.2015** a zmysle § 497 a nasl. Obchodného zákonníka zmluvu o úvere s nasledovným obsahom:

1. Predmet zmluvy o úvere a základné podmienky
   1. Predmetom tejto zmluvy je poskytnutie úveru bankou klientovi za podmienok dohodnutých v tejto zmluve, Obchodných podmienkach pre úvery právnickým osobám a fyzickým osobám podnikateľom, samosprávam a vlastníkom bytov a nebytových priestorov – Prima banka Slovensko, a.s. (ďalej len „OP“) a Všeobecných obchodných podmienkach – Prima banka Slovensko, a.s. (ďalej len „VOP“), ktoré tvoria jej neoddeliteľnú súčasť.
   2. Klient sa zaväzuje vrátiť banke poskytnuté peňažné prostriedky, platiť banke úroky z poskytnutých peňažných prostriedkov, ďalšie príslušenstvo, poplatky a náklady a plniť si ďalšie zmluvné povinnosti.
   3. Zmluvné strany sa dohodli na nasledujúcich základných podmienkach úveru:
      1. **Druh úveru:** Úverová linka
      2. **Výška úveru:** **46 530,00 EUR**, slovom: **Štyridsaťšesťtisícpäťstotridsať eur**
      3. **Účel úveru:** **Predfinancovanie NFP a a spolufinancovanie investičných projektov samospráv podporených z fondov EÚ a zo štátneho rozpočtu SR - projekt "Rekonštrukcia verejného osvetlenia v obci Vieska nad Žitavou".**
      4. **Čerpanie úveru:**
         1. Spôsob čerpania úveru: postupne
         2. Lehota na čerpanie: **od** **21.12.2015 do 31.12.2015**.
         3. Splatené peňažné prostriedky **nie je možno** poskytnúť aj opakovane.
         4. Minimálna výška jednotlivého čerpania úveru **nie je stanovená**.
      5. **Úročenie úveru:**
         1. Druh úrokovej sadzby: variabilná úroková sadzba
         2. Referenčná sadzba je hodnota **12** mesačného Euribor®
         3. Úrokové rozpätie je **1,20** **% p.a.**
         4. Celková variabilná sadzba je hodnota **12** mesačného Euribor® + úrokové rozpätie **1,20** **% p.a.**
      6. **Splácanie úveru:** 
         1. Splácanie istiny bude vykonávané v súlade s článkom 4.
         2. Platenie úrokov mesačne v prvý pracovný deň kalendárneho mesiaca.
      7. **Deň splatnosti Úverovej linky: 20.12.2016.**

1. Čerpanie úveru a podmienky pre čerpanie:
   1. Klient musí splniť podmienky pre čerpanie uvedené v OP.
   2. Okrem splnenia podmienok uvedených v OP, môže banka podmieniť čerpanie splnením nasledovných podmienok:
2. **predložiť zmluvu o NFP na projekt financovaný z úveru, kde výška NFP bude min. 41 353,50 EUR a ako účet príjemcu bude uvedený účet klienta v Prima banka Slovensko, a.s.;**
3. **predložiť zmluvy o dielo / dodaní služby na investíciu financovanú z úveru, kde dojednaná cena bude max.   
   46 600,00. EUR a termín dodania diela bude najneskôr 31.12.2015**
4. predloženie daňového dokladu ( obsahujúceho všetky náležitosti v súlade s platnými právnymi predpismi) preukazujúceho výšku výdavkov riadne vyúčtovaných v súvislosti s realizáciou projektu.
   1. Klient môže čerpať najviac vo výške zodpovedajúcej čiastke, ktorá mu bola na realizáciu projektu riadne vyúčtovaná.

1. Poplatky a záväzková provízia
   1. Klient musí zaplatiť banke jednorazový poplatok za poskytnutie úveru, ktorý je splatný v deň účinnosti tejto zmluvy vo výške   
      **200,00 EUR**, slovom: **Dvesto eur**.
   2. Klient musí platiť banke záväzkovú províziu z nevyčerpanej čiastky úveru odo dňa uzavretia tejto zmluvy až do uplynutia lehoty na čerpanie úveru a to vo výške **0,60**  **% p. a.** z objemu nečerpaných prostriedkov. Záväzková provízia je splatná mesačne, k prvému pracovnému dňu kalendárneho mesiaca, počnúc mesiacom nasledujúcim po mesiaci, v ktorom došlo k uzatvoreniu tejto zmluvy.
   3. Banka môže vykonať úhradu poplatkov a záväzkovej provízie inkasným spôsobom z účtu klienta č.ú.: **2240898007/5600, IBAN SK14 5600 0000 0022 4089 8007**. Za účelom úhrady poplatov a záväzkovej provízie musí klient zabezpečiť na účte dostatok finančných prostriedkov na ich úhradu. Za účelom inkasa poplatku za poskytnutie úveru a záväzkovej provízie môže banka zaťažiť účet klienta č.ú. **2240898007/5600, IBAN SK14 5600 0000 0022 4089 8007** aj v prípade nedostatku prostriedkov na účte.
   4. Okrem poplatkov uvedených v tejto zmluve, musí klient platiť banke poplatky uvedené v Sadzobníku.

1. Splácanie úveru a inkaso
   1. Klient musí vrátiť (splatiť) banke všetky čerpané peňažné prostriedky do uplynutia Dňa splatnosti Úverovej linky uvedeného v ods. 1.3.7. Klient musí splácať priebežne, a to v nepravidelných splátkach. Výšku a termín splátok určí klient takým spôsobom, že zámer vykonať splátku istiny úveru oznámi banke najneskôr deň vopred formou žiadosti o splatenie časti úverovej linky. Peňažné prostriedky získané z nenávratného finančného príspevku, však musí klient použiť na vykonanie splátky istiny úveru, a to do piatich (5) pracovných dní od ich prijatia.
   2. Splátky istiny a platbu úrokov vykoná banka inkasným spôsobom z bežného účtu klienta v banke, prednostne z účtu č.: **2240898007/5600, IBAN SK14 5600 0000 0022 4089 8007**. Klient musí mať počas trvania právneho vzťahu založeného touto zmluvou v banke nepretržite vedený bežný účet a zabezpečiť na účte dostatok finančných prostriedkov na úhradu splátky istiny a príslušenstva. Klient však oprávňuje banku k inkasu prostriedkov zo všetkých jeho účtov, ktoré mu vedie alebo bude viesť. Za účelom inkasa úrokov môže banka zaťažiť účty klienta aj v prípade nedostatku prostriedkov na účtoch. Ďalej klient oprávňuje banku, aby rezervovala resp. blokovala finančné prostriedky na účtoch klienta, ktoré mu vedie alebo bude viesť, ktoré by mohli slúžiť na vyrovnanie jeho záväzkov voči banke. Banka bude prednostne blokovať prostriedky na účte uvedenom v prvej vete.
   3. Klient podpisom tejto zmluvy súhlasí, že po dni ukončenia realizácie projektu banka nebude povinná umožniť klientovi čerpanie splatených peňažných prostriedkov. Na základe dohody zmluvných strán dôjde formou písomného dodatku k zmene ustanovení tejto zmluvy týkajúcich sa splácania úveru, úročenia úveru, a prípadne ďalších práv a povinnosíi súvisiacich s ustanoveniami dotknutými touto zmenou.
2. Vyhlásenia klienta
   1. Klient záväzne vyhlasuje, že:

* bol informovaný o úrokovej sadzbe, poplatkoch a nákladoch súvisiacich s úverom podľa § 37 ods. 2 zákona o bankách;
* prevzal a oboznámil sa pred uzatvorením zmluvy o úvere s jej súčasťami a súhlasí s nimi: OP, VOP a Sadzobník.
* poskytol banke pred podpisom tejto zmluvy komplexné údaje o svojom finančnom stave a nezatajil žiadne skutočnosti, ktoré by mali za následok uvedenie banky do omylu pri posudzovaní žiadosti klienta o úver; a údaje poskytnuté banke pred podpisom tejto zmluvy sa k momentu jej podpisu nezmenili.
  1. Klient ďalej záväzne vyhlasuje, že: **- .**

1. Povinnosti klienta
   * 1. Klient nesmie vytvárať finančný dlh bez súhlasu banky. **Prijatie akéhokoľvek iného záväzku vo forme úveru, pôžičky, emitovania dlhopisov, vystavenia alebo akceptácie zmenky len so súhlasom Prima banky Slovensko, a.s.**
     2. Bez súhlasu banky sa klient musí zdržať nakladania so svojím majetkom prevyšujúcim za rok v úhrne hodnotu 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie.
     3. Klient sa musí klient zdržať zriadenia (vrátane rozšírenia) záložného práva, vecného bremena, predkupného práva a inej obdobnej ťarchy k vlastnému majetku bez toho, aby prinajmenšom rovnaké alebo právo vo väčšom rozsahu poskytol aj banke.
     4. Klient musí zabezpečiť, aby riadiaci orgán alebo iná oprávnená osoba vyplatila nenávratný finančný príspevok priamo na účet klienta, z ktorého sa vykonáva inkaso splátok úveru.
     5. Klient musí počas trvania právneho vzťahu založeného touto zmluvou využívať platobné služby poskytované bankou, a to tak, aby prostredníctvom účtov klienta vedených v banke boli vykonávané všetky jeho platobné operácie (najmä kreditné obraty), pričom platobné služby inej banky nebude na vykonávanie platobných operácií (najmä kreditných obratov na bežnom účte) využívať vôbec.
     6. Klient sa zaväzuje: **- .**
     7. Klient musí zabezpečiť, aby riadiaci orgán alebo iná oprávnená osoba vyplatila nenávratný finančný príspevok priamo na účet klienta, z ktorého sa vykonáva inkaso splátok úveru.
     8. Klient musí predložiť riadiacemu orgánu alebo sprostredkovateľskému orgánu originál alebo úradne osvedčenú kópiu tejto zmluvy v lehote desiatich (10) dní odo dňa nadobudnutia jej účinnosti. Táto povinnosť sa vzťahuje aj na predloženie každého dodatku k nej.
     9. Klient musí:

* riadne dodržiavať všetky povinnosti, ktoré mu vyplývajú zo zmluvy o poskytnutí nenávratného finančného príspevku, platných právnych predpisov, vrátane predpisov EÚ, a predpisov a dokumentov operačného programu
  + 1. Klient sa musí zdržať poskytnutia zabezpečenia v rozsahu uvedenom v OP. Banka však súhlasí, aby klient zriadil zabezpečenie formou záložného práva v prospech riadiaceho orgánu alebo inej oprávnenej osoby ako poskytovateľa pomoci podľa zmluvy o poskytnutí nenávratného finančného príspevku zriadeného na majetok, na ktorého nadobudnutie, obnovu, zhodnotenie alebo rekonštrukciu bol použitý nenávratný finančný príspevok určené na zabezpečenie pohľadávok zo zmluvy o poskytnutí nenávratného finančného príspevku. V tomto prípade sa na klienta nevzťahuje ani povinnosť poskytnúť dodatočné zabezpečenie uložená OP.
    2. **V prípade nedodržania zmluvných podmienok zvýšenie úrokovej sadzby o 1%.**
    3. **Max. výška spolufinancovania (=max. časť úveru nekrytá grantom) bude vo výške** **5 176,50 EUR.**

1. Zabezpečenie
   1. Pohľadávky banky vyplývajúce z tejto zmluvy a pohľadávky s ňou súvisiace musia byť po celú dobu ich trvania zabezpečené zmenkou. Klient sa zaväzuje vystaviť zmenku v súlade s ustanoveniami Dohody o vydaní a vyplnení blankozmenky, ktorú klient uzatvorí s bankou pri podpise tejto zmluvy.

1. Sankcie
   1. Opatrenia, ktoré je banka oprávnená vykonať v prípade, že dôjde k zmene okolností, za ktorých bola uzatvorená táto zmluva na strane klienta ako aj prípady, ktoré sa považujú za zmenu týchto okolností sú upravené v OP. Okrem toho sa za zmenu okolností na strane klienta považuje aj:
   * porušenie zmluvy o poskytnutí nenávratného finančného príspevku alebo porušenie finančnej disciplníny v zmysle platných právnych predpisov (či bolo toto porušenie deklarované rozhodnutím štátneho orgánu alebo nie); pričom na preukázanie existencie porušenia zmluvy alebo finančnej disciplíny postačí oznámenie príslušného orgánu o existencii tohto porušenia;
   * predčasné ukončenie alebo akákoľvek podstatná zmena (najmä zmena výšky nenávratného finančného príspevku) zmluvy o poskytnutí nenávratného finančného príspevku a
   * zavedenie ozdravného režimu alebo nútenej správy voči klientovi.
   1. Exekučné konanie, nútený výkon alebo iné obdobné konanie, ktorého účelom je nútený výkon právoplatného rozhodnutia alebo exekučného titulu je zmenou okolnosti na strane klienta iba v prípade, že sa ním postihuje majetok v úhrnnej hodnote prevyšujúcej 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie. To isté platí o začatí dobrovoľnej dražby.
   2. Po dobu, po ktorú trvá skutočnosť, ktorá je zmenou okolností na strane klienta, sa výška úrokovej sadzby zvýši o prirážku vo výške **1,00 % p. a**.
2. Poskytovanie informácií
   1. Na dobu trvania tejto zmluvy, udeľuje klient banke súhlas na overovanie pravdivosti ním uskutočnených vyhlásení a predložených dokladov u tretích osôb, pričom využitie tohto oprávnenia sa nepovažuje za porušenie bankového tajomstva.
   2. Klient súhlasí, aby banka v súvislosti s prezentovaním výsledkov svojej činnosti zverejnila informáciu o tom, že je financujúcou bankou klienta.
   3. Klient súhlasí s  poskytnutím akýchkoľvek informácií týkajúcich sa tejto zmluvy ako aj iných zmlúv súvisiacich s touto zmluvou alebo projektom riadiacemu orgánu alebo sprostredkovateľskému orgánu, alebo príslušnému orgánu, ktorý je v zmysle zmluvy o spolupráci nastúpi ako oprávnený príjemca informačných alebo iných povinností na miesto riadiaceho orgánu, alebo príslušným orgánom zastupujúcim Slovenskú republiku, najmä informácií o:

* úverovom vzťahu založenom touto zmluvou, a o iných zmluvách súvisiacich s touto zmluvou a záložných zmluvách na zabezpečenie pohľadávok banky z tejto zmluvy,
* termíne vykonania kontroly plnenia podmienok tejto zmluvy a zmlúv s ňou súvisiacich u klienta (na predmetnej kontrole sa môžu zúčastniť aj zástupcovia riadiaceho orgánu alebo sprostredkovateľského orgánu alebo orgánu zastupujúceho SR);
* skutočnostiach vyplývajúcich z analýzy ekonomickej situácie klienta, ktoré by viedli k zatriedeniu pohľadávky banky z tohto úveru do triedy neštandardných pohľadávok v zmysle príslušného opatrenia NBS,
* akomkoľvek porušení podmienok tejto zmluvy,
* schválení dodatku k tejto zmluve,
* odstúpení banky od tejto zmluvy alebo vyhlásení predčasnej splatnosti úveru a o dôvodoch odstúpenia od tejto zmluvy alebo vyhlásenia predčasnej splatnosti úveru,
* o začatí výkonu záložného práva zriadeného v prospech banky, podaní návrhu na vykonanie exekúcie alebo dražby na majetok klienta, resp. po získaní takejto informácie o vedení exekúcoe alebo dražby na majetok klienta treťou osobou,
* o podaní návrhu na vyhlásenie konkurzu alebo povolenie reštrukturalizácie klienta rep. o získaní informácie o podaní takéhoto návrhu,
* o výsledku výkonu záložného práva, zániku resp. každej zmene obsahu záložného práva,
* o podaní trestného oznámenia.

1. Záverečné ustanovenia
   1. Táto zmluva je platná a účinná dňom jej podpisu všetkými zmluvnými stranami a je uzatvorená na dobu určitú – do splnenia

všetkých záväzkov klienta vyplývajúcich z tejto zmluvy. Ak zákon ustanovuje povinné zverejnenie tejto zmluvy, zmluva je účinná

dňom nasledujúcim po dni jej zverejnenia.

* 1. Túto zmluvu je možné meniť a dopĺňať len písomnými dodatkami, ak nie je v tejto zmluve ustanovené inak.
  2. Banka neodvolateľne navrhuje, aby prípadné spory z tohto obchodu boli rozhodnuté Stálym rozhodcovským súdom Slovenskej bankovej asociácie. Doručený rozhodcovský rozsudok má rovnaké účinky ako právoplatný rozsudok súdu. V zákonných prípadoch je možné podať žalobu o jeho  zrušenie na súd. Klient návrh:  prijíma/ neprijíma

|  |  |  |  |
| --- | --- | --- | --- |
| V **Nitre,** dňa **21.12.2015** | | V **Nitre,** dňa **21.12.2015** | |
| **banka** | | **Klient Obec Vieska nad Žitavou** | |
| Meno a priezvisko: |  | Meno a priezvisko: | **Štefan Mladý** |
| Funkcia: |  | Funkcia: | **starosta obce** |
| Podpis: |  | Podpis: |  |
| Meno a priezvisko: |  | Pečiatka: |  |
| Funkcia: |  |  |  |
| Podpis:  Pečiatka: |  |  |  |
|  |  |  |  |